ZAPISNIK

34. sjednice Vijeća Mjesnog odbora Dragonožec, održane 24. studenoga 2023. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 19:00 sati.



NAZOČNI: Članovi Vijeća: Marijan Hrgović, Mirica Fanuko, Janko Horvat, Stjepan Cerovski i Jure Pučko.
Stručni referent: Stjepan Tomislav Križanić

Predsjednik Vijeća Marijan Hrgović pozdravlja prisutne, otvara sjednicu, utvrđuje da su na sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 33. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnik sa 33. sjednice.
Jednoglasno (5 „za“), usvojen je zapisnik sa 33. sjednice.
Predsjednik otvara raspravu o dnevnome redu.  Predlaže se dodatna točka vezana zu Advent u Dragonošcu – dogovor. 
Jednoglasno (5„za“) je usvojena dodatna točka.
Predsjednik daje na glasanje izmijenjeni dnevni red  
Jednoglasno (5„za“) je usvojen 

DNEVNI RED

1. [bookmark: _Hlk523472998]Prijedlog Financijskog plana Mjesnog odbora Dragonožec za 2024. – donošenje zaključka,
2. Prijedlog Plana malih komunalnih akcija Mjesnog odbora Dragonožec za 2024. – donošenje zaključka
3. Korištenje prostora Mjesnog odbora Dragonožec
4. Advent u Dragonošcu – dogovor i informacija
5. Pitanja, prijedlozi i obavijesti




Ad. 1. Prijedlog Financijskog plana Mjesnog odbora Dragonožec za 2024.


	Marijan Hrgović otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća.  U Planu su sredstva za naknade, sredstva za manifestacije i asfalterski program tj., održavanje. Nakon kraće rasprave, predsjednik Vijeća daje na glasovanje slijedeći zaključak.
Vijeće je jednoglasno (5 „za“) donijelo


FINANCIJSKI PLAN
Mjesnog Odbora Dragonožec
za 2024.

Članak 1.
Financijski plan Mjesnog odbora Dragonožec za 2024. (dalje u tekstu: Plan) sastoji se od:

PRIHODA:									73.540,00 €
RASHODA:									73.540,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	73.540,00

	6711
	PRIHODI ZA FINANCIRANJE RASHODA POSLOVANJA
	73.540,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	73.540,00

	Izvor 1.1. OPĆI PRIHODI I PRIMICI
	12.540,00

	3291
	NAKNADE ČLANOVIMA VIJEĆA MJESNOG ODBORA
	9.540,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	61.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	61.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.


	
Ad. 2. -  Prijedlog Plana malih komunalnih akcija Mjesnog odbora Dragonožec za 2024.


Marijan Hrgović otvara drugu točku dnevnoga reda, daje informacije vezane uz drugu točku dnevnoga reda te otvara raspravu u kojoj su sudjelovali svi članovi Vijeća. 
Članovi Vijeća traže da budu informirani i da dobe mogućnost kontrole realizacije asfalterskog plana Mjesnog odbora Dragonožec a samim time i Plana malih komunalnih akcija. 
Nakon rasprave, predsjednik Vijeća daje na glasovanje slijedeći zaključak.
Vijeće je jednoglasno (4 „za“) donijelo

Plan malih komunalnih akcija
Mjesnog odbora Dragonožec za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Dragonožec, a koji nisu obuhvaćeni drugim programom. 
2.  Planirana sredstva za financiranje radova iz točke 1. ovog Plana iznose ukupno 78.000,00 eura. 
3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj). 
4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja. 
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program. 
6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana. 
7. Ovaj Plan sastavni je dio Plana komunalnih aktivnosti Gradske četvrti Brezovica u 2024.


Ad. 3. - Korištenje prostora Mjesnog odbora Dragonožec


Marijan Hrgović otvara treću točku dnevnoga reda, otvara raspravu te daje informacije vezane uz točku dnevnoga reda. U raspravi su sudjelovali svi članovi Vijeća. Do sada pristigli su zahtjevi za prostor od strane DVD Dragonožec i umirovljenika iz Dragonošca. Ostalima će se odobravati kako će pristići zahtjevi za korištenje prostora. 
Predsjednik Vijeća zatvara raspravu te daje na glasanje slijedeće zaključke
Jednoglasno (5„za“) usvojeni su slijedeći zaključci
Z A K LJ U Č A K 
o povremenom korištenju prostora mjesne samouprave Dragonožec

1. Dobrovoljnom vatrogasnom Društvu Dragonožec,  Donjodragonoška cesta 30, Donji Dragonožec, odobrava se korištenje prostora Mjesnog odbora Dragonožec (dvorana), svake subote u mjesecu od 16:00 do 19:00 sati.
 
2. Prostor iz točke 1. ovog zaključka, koristit će Dobrovoljno vatrogasno Društvo Dragonožec,  Donjodragonoška cesta 30, Donji Dragonožec, za održavanje i organiziranje društveno kulturnih događanja i provođenja aktivnosti spašavanja ljudi i imovine bez naknade. 

3. Dobrovoljno vatrogasno Društvo Dragonožec,  Donjodragonoška cesta 30, Donji Dragonožec, obvezuju se postupati sa pažnjom dobrog gospodara u korištenju prostora. 

4. O korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju, a u skladu sa ovim zaključkom.




Z A K LJ U Č A K 
o povremenom korištenju prostora mjesne samouprave Dragonožec

1. Podružnici umirovljenika Dragonožec, Donjodragonoška cesta 30, Donji Dragonožec, odobrava se korištenje prostora Mjesnog odbora Dragonožec, svake srijede u mjesecu od 19:00 do 21:00 sati.
 
2. Prostor iz točke 1. ovog zaključka, koristit će Podružnica umirovljenika Dragonožec, Donjodragonoška cesta 30, Donji Dragonožec, za održavanje i organiziranje društveno kulturnih događanja, bez naknade. 

3. Podružnica umirovljenika Dragonožec, Donjodragonoška cesta 30, Donji Dragonožec, obvezuju se postupati sa pažnjom dobrog gospodara u korištenju prostora. 

4. O korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju, a u skladu sa ovim zaključkom.


Ad. 4. - Advent u Dragonošcu – dogovor i informacija

Marijan Hrgović otvara četvrtu točku dnevnoga reda, otvara raspravu te daje informacije vezane uz točku dnevnoga reda, u raspravi su sudjelovali svi članovi Vijeća. Raspravljalo se o početku manifestacije, hrani, programu i ostalim aktivnostima društava koje sudjeluju u programu. Advent počinje u subotu 16. prosinca 2023., od 12:00 do 22:00 sati će trajati a medijski je popraćen od Radia Sljeme. Članovi su se dogovorili oko svih potrebnih detalja vezanih uz manifestaciju „Advent u Dragonošcu“. 


Ad. 5. – Pitanja, prijedlozi i obavijesti


Marijan Hrgović otvara petu točku dnevnoga reda, otvara raspravu. 
Marijan Hrgović daje informaciju da su mu se obratili Željko skenderović i Marica Lukić s problemom prekopa ceste i oborinske odvodnje. Potrebno je prekopati Donjodragonošku od Cerja lijevom stranom prema šumi kako bi voda mogla odlaziti a ne se nakupljati na cesti.
Problem šahta Turopoljska ulica 5, šaht nije popravljen i dalje je rupa.
Mirica Fanuko iznosi problem vode na cesti u Vodovodnoj i Vodovodnoj I odvojak, prekopi nisu sanirani. 
Jure Pučko predložio je da se pokrene postupak otkupa zemljišta u Dragonošcu oko cca 10 000 m2 za potrebe izgradnje objekata javne namjene. 
Marijan Hrgović, obzirom da nije bilo više pitanja, predsjednik zatvara raspravu i zaključuje sjednicu.

            Sjednica je završila u 20:48 sati. 



KLASA: 024-08/23-003/2495
URBROJ: 251-13-11-8/004-23-2
Donji Dragonožec, 14. prosinca 2023.




Zapisnik izradio:
Stjepan Tomislav Križanić




Predsjednik
Vijeća Mjesnog odbora
Dragonožec

Marijan Hrgović



	














Izvješće o glasanju na sjednicama
	
	
	
	
	
	

	
	
	
	
	
	
	
	
	

	Članovi Vijeća
	Točka 1.
	Točka 2.
	Točka 3.
	Točka 4. 
	Točka 5. 
	
	
	

	STJEPAN CEROVSKI
	+

	JANKO HORVAT
	+

	MARIJAN HRGOVIĆ

	    NIJE PRISUTAN= prekrižiti ime

